Janubiy Koreyaning Kia Motors kompaniyasi 2015 yilning to‘rtinchi choragida ko‘rgan sof foydasi hajmi 2014 yilning xuddi shu davriga nisbatan 1,2 foizga qisqarib, 430,8 mlrd von ($359 mln)ni tashkil etdi. Bir yil avval esa kompaniya ko‘rgan sof daromad 436,2 mlrd von ($363,3 mln) bo‘lgan. Bu haqda kompaniya 27 yanvar kuni tarqatgan ma’lumotga tayanib TASS xabar qilmoqda. Bunda Kia Motors’ning operatsion daromadi hisobot davri davomida 2,8 foiz, ya’ni 514,4 mlrd von ($429 mln)gacha oshdi. Savdolar hajmi ham to‘rtinchi chorakda 9,3 foiz yoki 12,8 trln von ($10,6 mlrd)ga ko‘paydi. Biroq 2015 yil davomida avtogigantning sof daromadi 2014 yilga nisbatan 12,1 foizga kamayib, 2,63 trln von ($2,19 mlrd)ni tashkil etdi. Operatsion daromad esa 8,5 foiz - 2,34 mlrd von ($1,95 mlrd)gacha qisqardi. Kompaniya buni qattiq raqobat muhitida marketing xarajatlarining ortishi bilan izohladi.